open-index/open-wikipedia-markdown huggingface dataset:
கரந்தை, திருவண்ணாமலை மாவட்டம்

**கரந்தை**, தமிழ்நாட்டின், திருவண்ணாமலை மாவட்டம், வெம்பாக்கம் வட்டம், வெம்பாக்கம் ஊராட்சி ஒன்றியம், கரந்தை ஊராட்சியில் அமைந்த சிற்றூர் ஆகும்.  கரந்தை மற்றும் திருப்பனமூர் இரட்டை கிராமங்கள் ஆகும். இது காஞ்சிபுரத்திலிருந்து 19 கிலோ மீட்டர் தொலைவில் உள்ளது.  இங்கு வரலாற்று சிறப்புமிக்க கல்வெட்டுகளைக் கொண்ட முக்கியத்துவம் வாய்ந்த சமண கோவில்கள் உள்ளன. இந்த ஊரிலும், அருகிலுள்ள சிற்றூர்களிலும் குறிப்பிடத்தக்க அளவு சமண சமயத்தவர் வாழ்கின்றனர்.

திருப்பணமூர் கிராமத்தில் ஒரு சைனக் கோயில் உள்ளது. இது புஷ்பதந்தருக்காக அமைக்கபட்ட கோயிலாகும். இங்கு இவரின் அரிய பல சுதைச் சிற்பங்களும், பித்தளை உருவங்களும், ஒரு நூலகமும் உள்ளன. இது ஆச்சார்யா அகலங்கா தேவாவின் வீடு என்று நம்பப்படுகிறது. இந்த கோவிலில் சைன முனிவர்களான தர்மசாகர், சுதர்மசாகர், கஜபதி சாகர் ஆகியோரின் காலடித் தடங்கள் உள்ளன. இவர்கள்  *[[சல்லேகனை]]யில் ஈடுபட்டவர்களாவர்*. இந்தக் கிராமம் விங் கமாண்டர் அபிநந்தன் வர்தமானன் மற்றும் அவரது தந்தை, ஓய்வு பெற்ற ஏர் மார்ஷல் சிம்மகுட்டி வர்த்தமானனின் மூதாதையர் கிராமமாகும்.
thumb|திருப்பணமூர் திகம்பர சமண கோயில்
thumb|கரந்தை திகம்பர சமண கோயில் வளாகம்
ஆச்சார்யர் அகலங்கா தேவாவின் சமாதி: திருப்பணமூருக்கும் கரந்தைக்கும் இடையில் பண்டைய சமண முனிவர்களின் கால்தடங்களுடன் சத்திரிகளுடன் ஒரு நினைவுச்சின்னம் உள்ளது. இதில் தர்க்கவியலாரும், சமசுகிருதவாதியுமான ஆச்சார்யா அகலங்கா தேவா ஆகியோரின் சமாதி உள்ளது. இவர் திகம்பர துறவிகளின் தேவ சங்க ஒழுங்கை நிறுவியவர்.

கரந்தையில் பகழ்பெற்ற சமண கோவில்கள் வளாகம் உள்ளது. இது ஒரு காலத்தில் சமண முனிவர்கள் வசித்த இடமாக இருந்தது. எனவே இது முனிகிரி என்றும் அழைக்கப்படுகிறது. இது புகழ்பெற்ற சமண தர்க்கவியலாளர் ஆச்சார்யா அகலங்கர் (720-780) உடன் தொடர்புடைய தளமாகும், எனவே இது அகலங்கபஸ்தி என்றும் அழைக்கப்படுகிறது. சமண கோயில் வளாகத்தில் மூன்று கோயில்கள் உள்ளன. இதில் குந்துநாதருக்காக அமைக்கபட்டதே பிரதான கோயில் ஆகும். இது கி.பி 806-896 ஆம் ஆண்டில் பல்லவ மன்னன் நந்திவர்மா சிர்கனால் நிறுவப்பட்டதாக நம்பப்படுகிறது.  தெற்கே உள்ள மகாவீரர் கோயில் 12 ஆம் நூற்றாண்டய கோயிலாகும். ஆதிநாதர் கோயிலும், குஷ்மந்தினி (அம்பிகை) தேவியின் அருகிலுள்ள சன்னதியும் 15 ஆம் நூற்றாண்டைச் சேர்ந்தவை. தென்மேற்கில் ஒரு பிரம்மதேவா சன்னதி அமைந்துள்ளது.

புதிய சமணச் சிலைகளை நிறுவ 1991 ஆம் *ஆண்டிலும்* 2017 ஆம் *ஆண்டிலும்* இங்கு ஒரு *பஞ்சகல்யனகா* சடங்கு நிகழ்த்தபட்டது. ஒவ்வொரு ஆண்டும் *பங்குனி* மாதத்தில், இங்கு *பிரம்மோஸ்தம்* கொண்டாடப்படுகிறது. அட்சய திருத்தி, மகாவீர் ஜெயந்தி, தீபாவளி, ஜினராத்திரி, வசந்த பஞ்சமி ஆகிய நாட்களில் சிறப்பு வழிபாடு நடத்தப்படுகிறது.

கரந்தை வளாகத்தில் உள்ள விஜயநகர கால சுவரோவியங்கள் பிரபலமானவை.

கரந்தை ஊரானது  தமிழ் இலக்கண நூலான *[[நன்னூல்]]* ஆசிரியரான பவனந்தி முனிவரின் ஊராகும்*.*   தரமசாகர நூலகத்தில் வரலாற்று கால கையெழுத்துப் பிரதிகள் உள்ளன. இது 1930 களில் திருபணமூரைச் சேர்ந்த ஜீவபந்து டி. எஸ். ஸ்ரீபால் அவர்களால் அமைக்கப்பட்டது.

## குறிப்புகள்

பகுப்பு:தமிழ்நாட்டு சமணக் கோயில்கள்
பகுப்பு:திருவண்ணாமலை மாவட்டத்திலுள்ள கிராமங்கள்
குட்டியேரி

**குட்டியேரி** (*Kuttiyeri*) என்பது இந்திய மாநிலமான கேரள மாநிலத்தில் கண்ணூர் மாவட்டத்தில் தளிப்பறம்பா நகரத்திற்கு அருகிலுள்ள பரியாரம் பஞ்சாயத்து கிராமமாகும். வெல்லாவு, மாவிச்சேரி, தலோரா மற்றும் பனங்கத்தூர் ஆகிய சிறு கிராமங்கள் குட்டியேரி தனது பகுதிகளாகக் கொண்டுள்ளது.

## புள்ளிவிவரங்கள்

2011 இந்திய மக்கள் தொகை கணக்கெடுப்பின்படி, குட்டியேரியின் மக்கள் தொகை 12473 ஆகும், இதில் 6009 ஆண்களும் 6464 பெண்களும் உள்ளனர்.

## போக்குவரத்து

தேசிய நெடுஞ்சாலையானது தளிப்பறம்பா நகரம் வழியாக செல்கிறது. இதன் வழியே கோவா, மும்பையை வடக்குப் பக்கத்திலும் கொச்சி, திருவனந்தபுரத்தைத் தெற்குப் பகுதியிலும் அணுகலாம். குப்பம் ஆற்றின் வடக்குப் பகுதியில் உள்ள அண்மைக் கிராமமான பரியாரத்தைக் குட்டியேரி பாலம் வழியாக அணுகலாம். தளிப்பறம்பா பேருந்து நிலையத்திற்குப் பேருந்துகள் கிடைக்கின்றன, அங்கிருந்து கண்ணூர் மாவட்டத்தின் அனைத்து பகுதிகளுக்கும் பேருந்துகள் எளிதில் கிடைக்கின்றன. இரிட்டியின் கிழக்கே உள்ள சாலை மைசூர், பெங்களூருடன் இணைகிறது. தெற்கே 22 கி.மீ தொலைவிலுள்ள கண்ணூரிலிருந்து இந்த நகரங்களுக்கான பேருந்துகள் உள்ளது. மங்களூர்-பாலக்காடு தடத்திலுள்ள கண்ணபுரம், கண்ணூர் ஆகியன அருகிலுள்ள தொடருந்து நிலையங்களாகும். இந்தியாவின் ஏறக்குறைய அனைத்து பகுதிகளுக்கும் தொடருந்துகள் கிடைக்கின்றன. இணைய முன்பதிவும் உள்ளது. கண்ணூர், மங்களூர், கோழிக்கோடு ஆகிய இடங்களில் விமான நிலையங்கள் உள்ளன. இவை அனைத்தும் மத்திய கிழக்கு நாடுகளுக்கு மட்டுமே நேரடி விமான சேவைகளைக் கொண்ட சிறிய சர்வதேச விமான நிலையங்களாகும்.

## மேற்கோள்கள்

பகுப்பு:கேரளம்
அர்பத்நாட் வங்கி வீழ்ச்சி

**அர்பத்நாட் வங்கி வீழ்ச்சி** (*Arbuthnot Bank crash*) என்பது 1906 அக்டோபரில் பிரித்தானிய இந்தியாவின், சென்னை மாகாணத்தில் பிரிட்டனுக்கு சொந்தமான ஒரு முக்கிய நிதி நிறுவனமான அர்பத்நாட் அண்ட் கோ நொடிந்து போனதைக் குறிப்பதாகும். இந்த நிகழ்வு தமிழகத்தில் இந்திய சுதந்திர இயக்கத்தை பாதித்த முக்கிய நிகழ்வுகளில் ஒன்றாக கருதப்படுகிறது.

1906 ஆம் ஆண்டின் கடைசி காலாண்டில், மதராசு நகரம் இதுவரை கண்டிராத மிக மோசமான நிதி நெருக்கடியால் பாதிக்கப்பட்டது. 19 ஆம் நூற்றாண்டின் மதராசில் மூன்று பிரபலமான பிரித்தானிய வணிக நிறுவனங்களில், ஒன்று நொடிந்துபோனது. 

பதினெட்டாம் நூற்றாண்டில் பிரான்சிஸ் லதூர் என்பவரால் பிரான்சிஸ் லதூர் அண்ட் கோ என்ற பெயரில் ஒரு நிறுவனம் துவங்கப்பட்டது. இந்த நிறுவனத்தில் 1803வாக்கில் அர்பத்நாட் குடும்பத்தைச் சேர்ந்த ஒருவர் பணியில் சேர்ந்தார். பிரான்சிஸ் லதூர் ஓய்வுபெற்ற பிறகு, இந்த நிறுவனம் அர்பத்நாட், டிமோன்டி அண்ட் கம்பனி என்று பெயர் மாற்றப்பட்டது. பிறகு அர்பத்நாட் அண்ட் கம்பனி என்ற பெயரைப் பெற்றது. வங்கி என்ற பெயரைக் கொண்டிருந்தாலும் இது ஒரு வங்கி அல்ல. இது ஒரு வணி நிறுவனம் ஆகும். வாடிக்கையாளர்களிடமிருந்து வைப்புத் தொகைகளைப் பெற்று உற்பத்தி, வணிகம், காப்பித் தோட்டம், அவுரி தோட்டம் போனவற்றில் முதலீடு செய்தது. வைப்புத் தொகைக்கு ஐந்து விழுக்காடு வட்டியாக வழங்கப்பட்டது. அக்காலத்தில் தென்னிந்தியாவில் பலர் இந்த வங்கியில் வைப்புத் தொகை வைத்திருந்தனர். அர்பத்நாட் அண்ட் கம்பனி லண்டனில் இருந்து செயல்பட்ட பி. மாக்பேடன் அண்ட் கோ என்ற நிறுவனத்துடன் ஒரு ஒப்பந்தம் செய்துகொண்டது. இந்த பி. மாக்பேடன் அண்ட் கோ நிறுவனம், அர்பட்நாட் அண்ட் கோவின் லண்டன் கிளையைப் போலவே செயல்பட்டுவந்தது. அதனை பேட்ரிக் மெக்ஃபடைன் என்பவர் கவனித்துவந்தார். இந்த மெக்ஃபடைன், இலண்டன் பங்குச் சந்தையில் ஒரு சூதாடியைப் போல முதலீடுசெய்துவந்தார். இந்த முதலீடுகளால் நிறுவனத்தின் பணத்தின் பெரும் தொகையை இழக்கிறார்.   இதன் திவாலுக்கு முன்னர், அர்பத்நாட் வங்கியில் 11,000 முதல் 12,000 பேர் வரை பணியாற்றினர். 7,000 பேர் அதில் கணக்கு வைத்திருந்தனர்.  1,000,000 டாலர் கடன்களும் இருந்தன. மக்ஃபேடியனின் கடன்கள் 400,000 டாலர் என்றும் 1,000 கடன் வழங்குநர்கள் இருப்பதும் கண்டறியப்பட்டது.  

1906 ஆம் ஆண்டு அக்டோபர் 21ஆம் நாள் லண்டன் ஓல்ட் ஸ்ட்ரீட்டில், சுரங்க ரயில் முன்பு விழுந்து மக்ஃபாடியன் தற்கொலை செய்துகொணடார். இதற்கு அடுத்த நாள், அக்டோபர் 22ஆம் நாள் அர்பட்நாட் அண்ட் கம்பனி தாங்கள் திவாலாகிவிட்டதாக சென்னை உயர் நீதிமன்றத்தில் மனு தாக்கல் செய்தது. சரிவு ஏற்பட காரணமான மோசடி நடவடிக்கைகளுக்காக அர்பூட்நாட் விசாரிக்கப்பட்டு, "18 மாதங்கள் கடும் சிறைத்தண்டனை" பெற்றார்.

வங்கியின் முதலீட்டார்கள் சார்பாக அர்பூட்நாட் வங்கியுடன் போராட பிரபல வழக்கறிஞர் வி. கிருஷ்ணசாமி ஐயரை அணுகி அவர்களுக்கான இழப்பீடைப் பெற்றனர்.அர்பூட்நாட் வங்கியின் சிதைவுக்குப் பின்னர் நிறுவப்பட்ட இந்தியன் வங்கியின் நிறுவனர்-இயக்குநர்களில் ஒருவராக இவர் இருந்தார்.

## குறிப்புகள்

பகுப்பு:இந்தியாவில் வங்கியியல்
பகுப்பு:தமிழ்நாட்டுப் பொருளாதார வரலாறு
பகுப்பு:இந்திய விடுதலைப் போரில் தமிழகம்
சிதம்பரநாத சூரப்ப சோழனார்

**சிதம்பரநாத சூரப்ப சோழனார்** (*Chidambaranatha Soorappa Chozhanar*, இறப்பு 2013) என்பவர் பிச்சாவரத்தின் கடைசி ஜமீன்தார் ஆவார். இவர் சோழ பேரரசர்களின் வழித்தோன்றலாக கருதப்படுகிறார்.

## ஆரம்ப கால வாழ்க்கை
இவர் சிதம்பரத்தில் வசித்த பிச்சாவரம் வன்னியர் சமீன் குடும்பத்தைச் சேர்ந்தவர். இவர் அரசியல் அறிவியலில் முதுகலை பட்டம் பெற்றவர்.

## பாரம்பரியம்
நடராசர் கோயிலின் திறவுகோலை சுமார் நூறு ஆண்டுகளுக்கு முன்புவரை சோழனார் மரபினர் பாதுகாத்துவந்தனர். அந்தக் காலத்தில், கோயில் தீட்சிதர்கள் தினமும் காலையில் சமீன் குடும்பத்தினரிடமிருந்து கோயிலின் திறவுகோலை பெற்று, இரவில் அவர்களிடம் சேர்பித்துவந்தனர். சோழனார் 1978 ஆம் ஆண்டில் சிதம்பரத்தில் நடராசர் கோவிலில் பட்டாபிசேகம் செய்யப்பட்டார். இந்த வம்சத்தினர் சிதம்பரம் நடராசர் கோயிலின் முழு உரிமையும் கொண்டிருந்தனர். ஆனால் இவர்களுக்கு எதிராக கோயிலின் நிர்வாகத்தை நடராசர் கோயிலைச் சேர்ந்த 3000 தீட்சிதர்கள் கையகப்படுத்திக்கொண்டனர். ஏனெனில் சோழ மன்னர் மரபினரான சோழனாருக்கு எதிராக தன்னாட்சி முறையில் செயல்படத் தொடங்கிய தலைமை தீட்சிதரே திறவுகோளை வைத்துக்கொண்டார்.

## தனிப்பட்ட வாழ்க்கை
இவர் உடையார்பாளையம் சமீனைச் சேர்ந்த சாந்தி தேவியை மணந்தார். இந்த இணையருக்கு சக்ரவர்த்தி, மன்னர்மன்னன் என்ற இரு மகன்களும்  ஐசுவர்யா என்ற ஒரு மகளும் உள்ளனர். இவர் 2013 திசம்பர் 10 அன்று தன் 63 ஆவது வயதில் இறந்தார். இவரது இறுதிச் சடங்குகள் தஞ்சாவூர் மாவட்டம், பந்தநல்லூர் அருகே செல்லப்பன்பேட்டையில் நடைபெற்றன. சோழ வம்சத்தின் வம்சாவளியான இவர், வேளாண்மை செய்துவந்தார்.

## குறிப்புகள்

பகுப்பு:சோழர்
பகுப்பு:2013 இறப்புகள்
பகுப்பு:கடலூர் மாவட்ட மக்கள்
ஒடிசா திரைப்படத்துறை

**ஒடிசா திரைப்படத்துறை** என்பது இந்தியத் திரைப்படத்துறையில் ஒடியா மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். இது ஒடிசா என்ற மாநிலத்தை தலைமையிடமாக கொண்டு இயங்கிவருகின்றது. இத் திரைப்படத்துறையை ஊக்குவிக்கும் விதமாக 1974 ஆம் ஆண்டில் ஒடிசா அரசு திரைப்படத் தயாரிப்பையும் திரைப்பட அரங்குகளையும் நிர்மாணிப்பதை மாநிலத்தில் ஒரு தொழிலாக அறிவித்தது.

## வரலாறு
முதல் ஒடியா மொழி திரைப்படம் இந்திய காவியமான இராமாயணத்திலிருந்து சீதை மற்றும் ராமரின் திருமணத்தைப் பற்றிய கதையை கொண்ட 'சீதா பிபாஹா' என்ற திரைப்படம் ஆகும். இந் திரைப்படம் 1936 ஆம் ஆண்டு 'மோகன் சுந்தர் தேப் கோஸ்வாமி' என்பவரால் தயாரிக்கப்பட்டது. 

## மேற்கோள்கள்

பகுப்பு:இந்தியத் திரைப்படத்துறை
இயோசியாகி அராட்டா

**இயோசியாகி அராட்டா** *(Yoshiaki Arata)* சப்பான் நாட்டைச் சேர்ந்த ஓர் இயற்பியலாளர் ஆவார். சப்பானில் அணுக்கரு இணைவுக்கான முன்னோடி ஆராய்ச்சியாளர்களில் ஒருவராக இவர் கருதப்படுகிறார். 1924 ஆம் ஆண்டு மே மாதம் 22 அன்று இவர் பிறந்தார். – 5 June 2018}} அராட்டா ஒசாகா பல்கலைக்கழகத்தில் பேராசிரியராகவும் பணிபுரிந்துள்ளார். இவர் ஒரு வலுவான தேசியவாதி என்றும் கூறப்படுகிறது, சப்பானியர்களை பற்றி மட்டுமே பொதுவில் இவர் பேசிக்கொண்டிருந்தார். சப்பான் அரசு அராட்டாவிற்கு 2006 ஆம் ஆண்டு  கலாச்சார விருதை வழங்கிச் சிறப்பித்தது.

அராட்டா தனது சகாவான யூ சாங் யாங்குடன் சேர்ந்து 1998 ஆம் ஆண்டு  குளிர் இணைவு துறையில் ஆராய்ச்சிகளை மேற்கொண்டு  அக்கட்டுரைகளை வெளியிடவும்  தொடங்கினார்.

2018 ஆம் ஆண்டு சூன் மாதம் 5 அன்று இவர் காலமானார்.

## வெளியீடுகள்
* Y. Arata and Y. C. Zhang. "Achievement of intense 'cold' fusion reaction," Proceedings of the Japanese Academy, series B, 1990. 66:l.
* Y.Arata. Patent Application US 2006/0153752 A
## மேலும் படிக்க
* Japan's "Cold fusion" Effort Produces Startling Claims of Bursts of Neutrons", Wall Street Journal, 4 December 1989
* "New life for cold fusion?" New Scientist, 9 December 1989, p.&nbsp;19
* N. Wada and K. Nishizawa, "Nuclear fusion in solid", Japanese Journal of Applied Physics, 1989, 28:L2017

## மேற்கோள்கள்

பகுப்பு:1924 பிறப்புகள்
பகுப்பு:2018 இறப்புகள்
பகுப்பு:சப்பானிய இயற்பியலாளர்கள்
பாண்டியர் கலை மற்றும் கட்டிடக்கலை

[alt=|வலது|thumb|300x300px| கி.பி. 8 ஆம் நூற்றாண்டய பாண்டிய கட்டடக்கலையில் உள்ள [கழுகுமலை வெட்டுவான் கோயில் ]]
பாறைக் குடைவுகள் மற்றும் கட்டுமானக் கோயில்கள் போன்றவை **பாண்டியர் கலை மற்றும் கட்டிடக்கலைகளில்** குறிப்பிடத்தக்க பகுதியாகும். விமனம் மற்றும் மண்டபம் ஆகியவை துவக்கக்கால பாண்டியர் கோவில்களின் அம்சங்கள் ஆகும். இவர்கள் கட்டிய சிறிய கோயில் குழுக்கள் தமிழ்நாட்டின் திருச்சிராப்பள்ளி மாவட்டத்தில் காணப்படுகின்றன. சிவன் கோயில்களில் *மகா மண்டபத்தின்* முன் நந்தியின் சிற்பம் உள்ளது. பாண்டியர் ஆட்சியின் பிற்கால கட்டங்களில், நேர்த்தியான சிற்பமாக உருவப்பட்ட சிலைகள், விமானங்களில் கோபுரங்கள் உருவாக்கப்பட்டன. கோபுரங்கள் கோயில்களின் செவ்வக நுழைவாயில் ஆகும்.

## வரலாறு
[வலது|thumb| நான்கு கைகள் கொண்ட [விஷ்ணு, பாண்டிய கலை வேலைப்பாடு, கி.பி 8 முதல் 9 ஆம் நூற்றாண்டு.]]

## பாண்டியர் கோயில்கள்

### கழுகுமலை கோயில் வளாகம் (பொ.ச. 768-800)

* கழுகுமலை சமணர் படுகைகள்
* வெட்டுவான் கோயில் 
* கழுகாசலமூர்த்தி கோயில்

### திருநெல்வேலி

* திருக்கோணேச்சரம் கோயில்
* நெல்லையப்பர் கோயில்

### மற்றவை

* மீனாட்சி அம்மன் கோயில்
* சித்தனவாசல் குகை - 9 ஆம் நூற்றாண்டு பாண்டியர் காலத்தில் பாறையில் குடையப்பட்ட குகை மற்றும் ஓவியங்கள்
* திருவில்லிபுத்தூர் ஆண்டாள் கோவில்
* திருவரங்கம் அரங்கநாத சுவாமி கோயில்

[alt=|மையம்|thumb|700x700px| [கழுகுமலை சமணர் படுகைகள், பாண்டிய பேரரசர்  பரந்தக நெடுஞ்சடையன் காலம் (பொ.ச. 768-800) காலம்]]

## குறிப்புகள்

பகுப்பு:இந்தியாவில் சிற்பக்கலை
பகுப்பு:தமிழர் கட்டிடக்கலை
பகுப்பு:இந்தியக் கலை
பகுப்பு:தமிழர் கலைகள்
பகுப்பு:பாண்டியர் கட்டடக்கலை
அறந்தாங்கித் தொண்டைமான்

**அறந்தாங்கித் தொண்டைமான்கள்** என்பவர்கள் புதுக்கோட்டை பகுதியில் தனியரசராக ஆவுடையார் கோவில், அறந்தாங்கி, ஆலங்குடி தென்பகுதி, திருமயம் கீழ்ப்பகுதி வட்டங்களில் ஆட்சி செலுத்தும் அரசர்களாக விளங்கிவந்துள்ளனர். இவர்கள் கள்ளர் மரபைச் சேர்ந்தவர்கள். தமிழக அரச மரபினர் பலருக்கு நட்பாகவும், மேலாதிக்கத்தை ஏற்றும் ஆட்சி செய்தனர். அந்த வகையில் பாண்டியர் தொடர்பான சில தொண்டைமான்கள் உள்ளனர். இவர்களை பற்றிய 13 ஆம் நூற்றாண்டில் இருந்து அறியமுடிகிறது. புதுக்கோட்டை பகுதியில், விசங்க நாட்டில் இருந்த வளத்து வாழவிட்ட பெருமாள் தொண்டைமான் என்பவன் கி.பி. 1201 இல் இருந்தான் என்று தெரிகிறது. இவனே, அறந்தாங்கித் தொண்டைமான்களுள் மிகத் தொன்மை வாய்ந்தவன். குலசேகர தொண்டைமான் 1426 இல் ஒரு பிரகடனத்தை வெளியிட்டார், அதில் பாலையூர் மக்களுக்கு புதிய வரிகளை விதிக்கமாட்டோம் என்று அறிவித்தார். 1453 இல் அழகிய மணவாளப் பெருமாள் தொண்டைமான் தனது மகனுக்கு வரிவிலக்கு இல்லாத நிலங்களை வழங்கினார். முதலில் தன்னை "அரசு" அல்லது "அறந்தாங்கியின் ஆட்சியாளர்" என்று அழைத்துக்கொண்டவர் ஏகப் பெருமாள் தொண்டைமான் ஆவார். இவருடைய மகன்கள் சிதம்பரநாதன், தீராவினை தீர்த்தான், ஆவுடைநாயனார் ஆவார்கள். இவர்களில் சிதம்பரநாதன் என்ற பொன்னம்பல நாத தொண்டைமான் (பொ.ஆ. 1514—1569) மிகவும் சக்திவாய்ந்தவராக விளங்கியவர். ஏழு நாளில் இலங்கையில் உள்ள சிங்களவர்களை வென்று அவர்களிடம் வரி வாங்கி வந்தார்.

தஞ்சை நாயக்கர்கள் மேலாதிக்கத்தை ஏற்று இரகுநாத நாயக்கத் தொண்டைமான், அச்சுதப்ப நாயக்கத் தொண்டைமான் என இருவர் இருந்தனர். இவர்கள் இருவரும் அறந்தாங்கி அரசுக்கு உரிமை வேண்டி தங்களுக்குள் போர் நடவடிக்கையில் ஈடுபட்டனர்.

ஆண்டவராயா வணங்காமுடி தொண்டைமான் மகன் விசய அருணாச்சல வணங்காமுடித் தொண்டைமான், தன் ஆட்சிக்கு உட்பட்ட நிலங்களை ராயப்பத்தேவர் மகன் அந்தோணி முத்து தேவர் என்பவருக்கு 27.10.1759 இல் தன் நிலத்தை விற்பனை செய்துள்ளார். இவரே அறந்தாங்கி தொண்டைமான்களில் இறுதியாக அறியக்கூடியவர். இவர்களின் நேரடி வழிவந்தவர்கள் பாலைவனம் ஜமீன்கள் ஆவார்கள்.

அறந்தாங்கி அரசு தொண்டைமானார் பெயர் பொறித்த 50 கல்வெட்டுகளில் பன்னிரண்டு கல்வெட்டுகளில் மட்டும் பாண்டியர், நாயக்கர் மேலாண்மையை குறிப்பிட்டுள்ளனர். ஏனைய கல்வெட்டுகள் "அறந்தாங்கி அரசு" என்ற பெயரிலேயே பொறிக்கப்பட்டுள்ளன. 17-ஆம் நூற்றாண்டில்  ஆட்சிக்கு வந்த புதுக்கோட்டை சமஸ்தானம் தொண்டைமான் மன்னர்களும், இவர்களின் கால்வழி வந்தவர்களே.

## மேற்கோள்கள்

பகுப்பு:தொண்டைமான்கள்
பகுப்பு:குறுநில மன்னர்கள்
வேலூர் கலவரம் 1930–31

**வேலூர் கலவரம் 1930-31**  என்பது 1930-31 இல் இந்துக்களுக்கும் முஸ்லிம்களுக்கும் இடையில் தொடர்ச்சியாக நடந்த இனக் கலவரமாகும்.

## நிகழ்வுகள்
1930 ஆம் ஆண்டு சூன் 8 ஆம் நாள் நடந்த மதக் கலவரம் இந்த கலவரங்களில் முதன்மையானது ஆகும். முஹர்ரம் ஊர்வலத்தை நடத்திய ஒரு முஸ்லீம் குழுவினர், இந்து கோவிலைக் கடக்கும்போது, கோவிலில் உள்ள இந்து வழிபாட்டாளர்களுக்கும் அவர்களுக்கும் இடையில் மோதல் உருவானது.  &#x5D; கலவரம் வெடிப்பதற்கான காரணம் ஊர்வலத்தில் இருந்த ஒருவர் கோவிலில் இந்து தெய்வத்தை அவமதிக்கும் விதமான ஒரு சைகை செய்தார் என்று கூறப்பட்டது. கலவரத்தைத் தொடர்ந்து வடாற்காட்டில் உள்ள உதயேந்திரத்தில் கிறிஸ்தவர்களுக்கும் முஸ்லிம்களுக்கும் இடையே ஒரு சிறிய மோதல் ஏற்பட்டது. மதராசு நகரில் கலவரம் ஏதாவது ஏற்படுமோ என்ற அச்சம் இருந்தது மேலும் மதராசு மாகாணம் முழுவதும் பாதுகாப்பு கடுமையாக்கப்பட்டது.

1931 இல் வேலூரில் இரண்டாவது வகுப்புக் கலவரம் வெடித்தது. இது இந்திய தேசிய காங்கிரசு உறுப்பினர்களின் ஊர்வலம் மற்றும் மிலாதுன்-நபி கொண்டாட்டத்தின் ஒரு பகுதியான முஸ்லீம்களின் ஊர்வலம் ஆகியவற்றுக்கு இடையிலான மோதலில் தோன்றியது. கலவரக்காரர்களைத் தூண்டியதாகக் கூறப்படும் முஸ்லீம் தலைவர் ஜனாப் அப்துல் ஜாபரின் வீடு 200 க்கும் மேற்பட்ட இந்துக்களின் கும்பலால் தீக்கிரையாக்கப்பட்டது, ஆனால் பெரும் அழிவிலிருந்து காப்பாற்றப்பட்டது. 1931 ஆகத்தில் இந்து பண்டிகை ஒன்றின்போது மூன்றாவது கலவரம் வெடித்தது.

## குறிப்புகள்

* 
பகுப்பு:தமிழ்நாட்டில் குற்றங்கள்
பகுப்பு:தமிழ்நாட்டு சமூக வரலாறு
பகுப்பு:வேலூர் மாவட்டம்
பகுப்பு:இந்தியாவில் கலவரங்கள்
பேல்சந்து

**பேல்சந்து** *(Belsand)* இந்தியாவின் பீகார் மாநிலத்தில் உள்ள ஒரு நகரமாகும். சீதாமரி மாவட்டத்தின் ஒரு பகுதியான இது பீகார் மாநிலத்திலுள்ள 243 சட்டப்பேரவை தொகுதிகளில் ஒன்றாகும்.
## புவியியல்
பேல்சந்து நகரம்  என்ற அடையாள ஆள்கூறுகளுடன் இந்தியாவின் பீகார் மாநிலத்தில் அமைந்துள்ளது  .
## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பேல்சந்து நகரின்  மக்கள் தொகை 20,566 நபர்களாகும். . இதில் ஆண்கள் 53% மற்றும் பெண்கள் 47%. சதவீதமாவர். மக்கள்தொகையில் 19% நபர்கள் 6 வயதுக்குட்பட்டவர்கள் ஆவர்.
 
## மேற்கோள்கள்

பகுப்பு:பீகார்
பகுப்பு:சீதாமரி மாவட்டம்
பைரோகந்தக அமிலம்

**பைரோகந்தக அமிலம்** *(Pyrosulfuric acid)* என்பது கந்தகத்தின் ஓர் ஆக்சியமிலமாகும். இதை இருகந்தக அமிலம் என்றும் ஒலீயம் என்றும் அழைப்பார்கள். ஒலீயம் எனப்படும் புகையும் கந்தக அமிலத்தின் பெரும் அங்கம் இருகந்தக அமிலமே என்று பெரும்பாலான வேதியியலாளர்கள்  உடன்படுகிறார்கள். வேதிச்சமநிலை காரணமாக திரவ நீரிலி கந்தக அமிலத்தின் ஒரு சிறிய அங்கமாகவும் இருகந்தக அமிலம் உள்ளது. 
:H2SO4H2O + SO3
:SO3 + H2SO4 H2S2O7
:2H2SO4  H2O + H2S2O7[**Global**]
மிகையளவு கந்தக டிரையாக்சைடை  (SO3) கந்தக அமிலத்துடன் வினைபுரியச் செய்து பைரோகந்தக அமிலம் தயாரிக்கப்படுகிறது. 
:H2SO4 + SO3 -> H2S2O7
பைரோகந்தக அமிலத்தை ஓர் அமில நீரிலியின் கந்த அமிலம் ஒத்த வரிசை  என்று காணலாம். ஒவ்வொரு கந்தக அமில அலகும்  அதன் அருகாமை அலகுகளின்  பரசுபர எலக்ட்ரான்-திரும்பப் பெறுதல் விளைவு காரணமாக  அமிலத்தன்மையின் குறிப்பிடத்தக்க அளவு அதிகரிப்புக்கு காரணமாகின்றன. 
கந்தக அமிலக் கரைப்பான் அமைப்பில் சாதாரண கந்தக அமிலத்தை புரோட்டானேற்றம் செய்ய போதுமான வலிமையை இருகந்தக அமிலம் கொண்டுள்ளது.  
பொதுவாக பைரோகந்தக அமிலத்தின் உப்புகள் பைரோசல்பேட்டுகள் என்று அழைக்கப்படுகின்றன. பொட்டாசியம் பைரோசல்பேட்டு இதற்கு உதாரணமாகும்.
H2O • (SO3) x என்ற பொது வாய்ப்பாட்டுடன் பிற தொடர்புடைய அமிலங்கள் அறியப்படாலும் அவை எதுவும் தனிமைப்படுத்தப்படவில்லை.
## இவற்றையும் காண்க
* டைசல்பூரசு அமிலம்
* ஒலீயம்
* சல்பூரிக் அமிலம்
## மேற்கோள்கள்

பகுப்பு:ஐதரசன் சேர்மங்கள்
பகுப்பு:பைரோசல்பேட்டுகள்
பகுப்பு:கந்தக ஆக்சோ அமிலங்கள்
பகுப்பு:அமில நீரிலிகள்
குரு கோபிந்த் சிங் பவன்

**குரு கோபிந்த் சிங் பவன்** *(Guru Gobind Singh Bhawan)* இந்தியாவின் பஞ்சாப் மாநிலம் பாட்டியாலாவிலுள்ள பஞ்சாபி பல்கலைக்கழகத்தில் அமைந்துள்ள ஒரு நினைவுச் சின்னக் கட்டடமாகும்.  1967 ஆம் ஆண்டு திசம்பர் மாதம் 27 ஆம் தேதி அப்போதைய இந்தியக் குடியரசுத் தலைவர் சாகீர் உசேனால் இப்பவனின் அடிக்கல் நாட்டப்பட்டது. 10 ஆவது சீக்கிய குருவான குரு கோபிந்த் சிங்கின் 300 வது பிறந்த நாள் கொண்டாட்டத்தின் போது இந்த அடித்தளம் அமைக்கப்பட்டது.

## மேற்கோள்கள்

## புற இணைப்புகள்
* Guru Gobind Singh Bhawan @YouTube
* Punjabi University, Patiala
*  Wikimapia Link of Punjabi University

பகுப்பு:இந்திய பஞ்சாபில் உள்ள கட்டிடங்கள்
பகுப்பு:குரு கோவிந்த் சிங் நினைவகங்கள்
முகல் செராய்

**முகல் செராய்** *(Mughal Serai)*  என்பது இந்திய பஞ்சாபின் ராச்புராவுக்கு அருகிலுள்ள சேர் சா சூரி பெரும் தலை நெடுஞ்சாலையில் 30.435 ° வ 76.685 ° கி என்ற ஆள்கூறுகளில் உள்ள சாம்பு கிராமத்தில் அமைந்துள்ள ஒரு தங்கும் விடுதியாகும். 
## வரலாறு
16 ஆம் நூற்றாண்டில் கிராண்டு டிரங்க் சாலை எனப்படும் பெரும் தலைநெடுஞ்சாலையை நிர்மாணிக்கும் போது சேர் சா சூரியின் ஆட்சிக் காலத்தில் இவ்விடுதியும் கட்டப்பட்டது. லாகூர் மற்றும் தில்லி இடையிலான சாலைப் பயணத்தில் பயணிகளுக்கு இவ்விடுதி தங்குமிடம் அளித்தது.
## பாதுக்காக்கப்படும் பகுதி
பஞ்சாப் தொல்லியல் துறை  இவ்விடுதியை ஒரு சுற்றுலா இடமாக நன்கு பராமரித்து வருகிறது. 
## இவற்றையும் காண்க
*இந்திய பஞ்சாபில் சுற்றுலா
*செராய் நூர்மகால்
## மேற்கோள்கள்

பகுப்பு:பஞ்சாப் (இந்தியா)
பகுப்பு:இந்திய பஞ்சாபில் உள்ள கட்டிடங்கள்
தாலாட்டு (1993 திரைப்படம்)

**தாலாட்டு** (*Thalattu)* என்பது டி. கே. ராஜேந்திரன் இயக்கத்தில் பி. மோகன்ராஜ் தயாரித்து 1993 ஆம் ஆண்டு வெளியான தமிழ்த் திரைப்படம் ஆகும். இப்படத்தில் அரவிந்த்சாமி, சுகன்யா, சிவராஞ்சனி ஆகியோர் முக்கிய கதாபாத்திரங்களில் நடித்திருந்தனர். கவுண்டமணி, செந்தில், விஜயகுமார், கோவை சரளா ஆகியோர் துணை பாத்திரங்களில் நடித்துள்ளனர்.

## நடிகர்கள்
* குழந்தையாக அரவிந்த்சாமி
* டாக்டர் ரேவதியாக சுகன்யா
* சிவராஞ்சினி
* கவுண்டமணி
* விஜயகுமார்
* கோவை சரளா
* மன்சூர் அலி கான்
* பூர்ணம் விஸ்வநாதன்
* வினு சக்ரவர்த்தி
* காந்திமதி

## ஒலிப்பதிவு
இப்படத்துக்கு இசையராஜா இசையமைத்துள்ளார், பாடல் வரிகளை புலமைபித்தன் எழுதினார்.

## வரவேற்பு
*இந்தியன் எக்ஸ்பிரஸ்* எழுதியது, "தலட்டு மிகவும் கவனிக்கத்தக்கது, ஆனால் கதையைச் சொல்ல நேரம் எடுத்துக் கொள்கிறது. [. . ] இது மெதுவான- ஒழுங்கான ஆனால் இனிமையான மெல்லிசை கொண்டது ".

## குறிப்புகள்

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1993 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:அரவிந்த்சாமி நடித்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:மன்சூர் அலி கான் நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:காந்திமதி நடித்த திரைப்படங்கள்
சிவரஞ்சனி (நடிகை)

**சிவரஞ்சனி** (இவரது மேடைப் பெயரான **ஊஹா** (Ooha) என்றும் அறியப்படுகிறார்) என்பவர் ஒரு முன்னாள் இந்திய நடிகை ஆவார். இவர் 1990 முதல் 1999 வரை பல தெலுங்கு மற்றும் தமிழ் படங்களில் நடித்துள்ளார். நடிகர் ஸ்ரீகாந்தை திருமணம் செய்து கொண்ட இவருக்கு ரோஷன், மேதா, ரோஹன் ஆகிய மூன்று பிள்ளைகள் உள்ளனர்.

## திரைப்படவியல்

## குறிப்புகள்

## வெளி இணைப்புகள்

* Ooha on IMDb

பகுப்பு:கன்னடத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
ப. அனுராதா

**ப. அனுராதா** காமன்வெல்த் பளுதூக்குதல் (Commonwealth Weightlifting Championship) போட்டியில் இந்தியா சார்பாக  தமிழகத்திலிருந்து பங்கேற்று,  தங்கம் வென்ற முதல் பெண் என்ற சாதனையையும் படைத்தவர். 

## தனிப்பட்ட வாழ்க்கை
புதுக்கோட்டை மாவட்டம், வாராப்பூர் ஊராட்சி நெம்மேலிப்பட்டி கிராமத்தில், பவுன்ராஜ் உத்தமுண்டார், ராணி தம்பதியரின் மகள் ஆவார். தஞ்சாவூர் மாவட்டம், தோகூர் காவல் நிலையத்தில் உதவி ஆய்வாளராக உள்ளார். 
இளம்வயதில் தந்தை பவுன்ராஜ் உத்தமுண்டார் இறந்ததால், வறுமையிலும் அண்ணன் மாரிமுத்து உத்தமுண்டார் ஆதரவினால் பல சிரமங்களை தாண்டி பட்ட மேற்படிப்பை முடித்தார். பஞ்சாப் மாநிலத்தில் தேசிய அளவிலான மையத்தில் பளுதூக்கும் போட்டிக்கான பயிற்றுநர் பாடதிட்டத்தை முடித்த பின்பு தனது கடின முயற்சியால் இந்த வெற்றியை அடைந்தார். 

## போட்டிகள்
2009ல் இந்திய அளவிலான பளுதூக்கும் போட்டியில் பங்கேற்று 35 கிலோ பிரிவில் முதல் இடத்தை பெற்றர். 2019 ல் சமோவ் தீவில் நடைபெற்ற காமன்வெல்த் பளு தூக்குதல் போட்டியில் பெண்களுக்கான 87 கிலோ உடல் எடைப் பிரிவில் தங்கப் பதக்கம் வென்றார். 

## மேற்கோள்கள்

பகுப்பு:தமிழ்நாட்டு விளையாட்டு வீராங்கனைகள்
பகுப்பு:தமிழ்ப் பெண் விளையாட்டு வீரர்கள்
ஆர்கி அரண்மனை

**ஆர்கி அரண்மனை** *(Arki palace)*  இந்தியாவின் இமாச்சல பிரதேச மாநிலத்தில் உள்ள சோலன் மாவட்ட ஆர்கி நகரத்தில் அமைந்துள்ளது.
 
ஆர்கி அரண்மனை 1695 - 1700  ஆம் ஆண்டுகளுக்கு இடையில் இராணா சபா சந்தின் வம்சாவளியான இராணா பிருத்வி சிங் என்பவரால் கட்டப்பட்டது.  1806 ஆம் ஆண்டில் இது இராணாசபா சந்தின் வழித்தோன்றலான கூர்க்காக்களால் கைப்பற்றப்பட்டது. பாகலின் ஆட்சியாளரான இராணா சகத் சிங்  நளகாரில் தஞ்சம் புகுந்தார். 1806 முதல் 1815 ஆம் ஆண்டு வரையிலான இந்த காலகட்டத்தில், கூர்க்கா பெரும்படைத் தலைவர்  அமர் சிங் தாபா ஆர்க்கியை தனது கோட்டையாகப் பயன்படுத்தி இமாச்சல பிரதேசத்தில் நாகர்கோட் என்றழைக்கப்பட்ட காங்க்ரா வரை மேலும் முன்னேறினார். பர்மார் வம்ச இராசபுத்திரரான இராணா அசய் தேவ் என்பவரால் நிறுவப்பட்ட பாகல் மாநில மலை மாநிலத்திற்கு ஆர்கி தலைநகராக இருந்தது. 1643 ஆம் ஆண்டில் இந்த மாநிலம் நிறுவப்பட்டது.  ஆர்கியை அதன் தலைநகராக இராணாசபா சந்த் 1650 ஆம் ஆண்டில் அறிவித்தார். 
## தங்குமிடம் மற்றும் ஓய்விடம்
ஒரு பொதுப்பணித்துறை ஓய்வு இல்லம், ஒரு வனத்துறை ஓய்வு இல்லம் தவிர ஆர்கி நகரில் சில தனியார் உணவு விடுதிகள் உள்ளன.

File:PWD rest house, Arki,Himachal Prades,India.jpg|பொதுப்பணித்துறை ஓய்வு இல்லம், ஆர்கி, இமாச்சல்ப் பிரதேசம், இந்தியா.

 
## காட்சிக்கூடம்

Harvinder ic upto Kasauli visit Dt 12 April 2015 167.JPG|ஆர்கி அரண்மனை,பாகல் மாநில தலைநகரம் 
Harvinder ic upto Kasauli visit Dt 12 April 2015 182.JPG|ஆர்கி அரன்மனையின் உட்புற வடிவமைப்பு 
Part of Palace of Arki princely state, now residence of its heirs, Himachal Prades, India.jpg|ஆர்கி அரண்மனையின் ஒரு பகுதி தற்போது அதன் வாரிசுதாரர்களின் இருப்பிடமாக உள்ளது.
A side view of part of Palace of Arki princely state, now residence of its heirs, Himachal Prades, India.jpg|ஆர்கி அரண்மனையின் பக்கவாட்டுத் தோற்றம்
Design of top of palace of Arki Princely State, Himachal Prades, India.jpg|ஆர்கி அரண்மனையின் மேற்கூரை வடிவமைப்பு.
Diwan E Aam, general assembly hall, palace of Arki Princely State, Himachal Prades, India.jpg|ஆர்கி அரண்மனையின் திவான் ஈ ஆம் பொதுச் சபை கூடம். 
Design and wall painting of palace of Arki princely state, Himachal Prades, India.jpg|ஆர்கி அரண்மனையின் சுவர் வடிவமைப்பு.

## மேற்கோள்கள்

பகுப்பு:பஞ்சாப் (இந்தியா)
பகுப்பு:பஞ்சாப் (இந்தியா) கோட்டைகள்
தங்கப் பாலம்

thumb| நர்மதா ஆற்றில் தங்கப் பாலம்
**தங்கப் பாலம்** (Golden Bridge) என்பது மேற்கு இந்தியாவில்  குஜராத் மாநிலத்தில் அங்கிலேஷ்வர் மற்றும் பரூச் நகர்களை இணைக்கும் வகையில் 1881 ஆம் ஆண்டில் ஆங்கிலேயர்களால் பம்பாயில் (இப்போது மும்பை என்று அழைக்கப்படுகிறது) வர்த்தக மற்றும் நிர்வாக ரீதியாக அதிகாரிகளைத் தொடர்பு கொள்வதற்காக நர்மதை ஆற்றின் குறுக்கே கட்டப்பட்ட பாலம் ஆகும். இந்த பாலம் **நர்மதை பாலம்** என்றும் அழைக்கப்படுகிறது.

## கட்டுமானம்
இந்த பாலம் கட்டும் பணியினை 1877ஆம் ஆண்டு டிசம்பர் 7ல் ஆங்கிலேயர்கள் தொடங்கினர். இந்த பாலம் 16 மே 1881 அன்று ரூ .45.65 லட்சம் செலவில் கட்டி முடிக்கப்பட்டு, நர்மதை பாலம் என்று அழைக்கப்பட்டது. இப்பாலம் கட்டுவதற்கு அதிக செலவு செய்ததன் காரணமாகத் தங்கப் பாலம் என்று அறியப்பட்டது. சுதந்திரத்திற்குப் பிறகு, இது தேசிய நெடுஞ்சாலையின் ஒரு பகுதியாக இருந்தது. இருப்பினும், நர்மதாவில் புதிய பாலம் கட்டப்பட்ட பின்னர் இதன் மீதான போக்குவரத்து நெருக்கம் குறைந்தது. இப்பாலம் இரும்பினால் ஆனது.

தங்க பாலத்தின் நீளம் 1412 மீ.

## மேற்கோள்கள்

## வெளி இணைப்புகள்
* 

பகுப்பு:பரூச் மாவட்டம்
பகுப்பு:நருமதை
பகுப்பு:குஜராத்தில் போக்குவரத்து
பகுப்பு:இந்தியப் பாலங்கள்
ஆங்கிலோ சீக்கியப் போர் நினைவுச்சின்னம்

**ஆங்கிலோ சீக்கியப் போர் நினைவுச்சின்னம்** *(Anglo Sikh war memorial)* இந்தியாவின் பஞ்சாப் மாநிலத்திலுள்ள பெரோசுபூர் மாவட்டம் பெரோசாசாவின் மோகா சாலையில் பஞ்சாப் அரசாங்கத்தால் கட்டப்பட்டுள்ளது. 1849 ஆம் ஆண்டு சனவரி மாதம் 13 அன்று சில்லியன்வாலாவில் பிரித்தானிய இராணுவத்திற்கு எதிராக போராடி இறந்த வீரர்களையும், 1846 ஆம் ஆண்டு பிப்ரவரி மாதம் 10 ஆம் நாள் சப்ரானில் போராடி இறந்த வீரர்களையும், 1845 ஆம் ஆண்டு திசம்பர் மாதம் 18 அன்று முத்கி மற்றும் பிரோசாவில் போராடி இறந்த வீரர்களையும் கௌரவிப்பதற்காக இந்த நினைவுச்சின்னம் கட்டப்பட்டது. 
## கட்டட வடிவமைப்பாளர்
லூதியானாவிலுள்ள பஞ்சாப் வேளாண் பல்கலைக்கழகத்தின் மூத்த கட்டிடக் கலைஞர் எச்.எசு.சோப்ரா, சிர்கிந்து கால்வாய் அருகே மற்றும் பிரோசுபுரின் ராசத்தான்  கால்வாயின் கரையில் ஒரு மூன்று மாடி நினைவுச்சின்னத்தை வடிவமைத்தார்.  எச்.எசு சோப்ராவுக்கு அப்போது பஞ்சாப் அரசாங்கத்தால் அமைக்கப்பட்ட பிரோசா நினைவுச் சின்னக் குழுவின் துணைவேந்தராக இருந்த எம்.எசு இராந்தவா வழிகாட்டியாக இருந்தார்.  
நினைவுச்சின்னத்தின் நில  வடிவமைப்பை அப்போதைய பஞ்சாப் வேளாண் பல்கலைக்கழகத்தின் எசு.அரிசிங் சாந்து மேற்கொண்டார். 
## நினைவுச் சின்னம்
ஆங்கிலோ சீக்கியப் போர் நடந்த 2 எக்டேர் பரப்பளவில் இந்த நினைவுச்சின்னம் உள்ளது. நினைவுச்சின்னத்தின் தரை தளம் சுற்றியுள்ள பகுதிக்கு 2 மீட்டர் உயரத்தில் உள்ளது.  நினைவுச்சின்னத்தில் புகழ்பெற்ற ஓவியர்கள் யசுவந்து சிங் மற்றும் கிர்பால் சிங் ஆகியோரால் வரையப்பட்ட போர்க்களத்தை சித்தரிக்கும் சுவரோவியங்கள், உருவப்படங்கள் மற்றும் ஓவியங்கள் உள்ளன.  கன்னிங்காமின் வரலாற்றைச் சொல்லும் வெண்கலத்தில் செதுக்கப்பட்ட மேற்கோள்கள்; சா முகமதுவின் போர்கள்; பாட்டியாலா அருங்காட்சியகத்தில் இருந்து பஞ்சாப் அரசு நன்கொடையளித்த ஆங்கிலோ சீக்கிய போர் ஆயுதங்கள் முதலானவை நினைவுச்சின்னத்தில் காட்சிக்கு வைக்கப்பட்டுள்ளன. 
## மேற்கோள்கள்

## புற இணைப்புகள்
*ferozepur.nic.in
*punjabtourism. org 

பகுப்பு:பஞ்சாப் (இந்தியா)
பகுப்பு:போர் நினைவுச் சின்னங்கள்
பகுப்பு:ஆங்கிலேய-சீக்கியப் போர்கள்
காந்தி விளையாட்டு வளாக விளையாட்டரங்கம்

**காந்தி விளையாட்டு வளாக விளையாட்டரங்கம்** *(Gandhi Sports Complex Ground)*  இந்தியாவின் பஞ்சாப் மாநிலம் அமிர்தசரசு நகரிலுள்ள காந்தி விளையாட்டு வளாக மைதானத்தில் அமைந்துள்ளது.

இம்மைதானம் தற்போது துடுப்பாட்டப்  போட்டிகளுக்கு பயன்படுத்தப்படுகிறது. இந்த விளையாட்டு அரங்கம் 1933 ஆம் ஆண்டில் அலெக்சாண்ட்ரா மைதானம் என்று அழைக்கப்பட்டது. தற்போது இரண்டு இந்திய உள்நாட்டு துடுப்பாட்ட அணிகளான பஞ்சாப் மற்றும் வடக்கு மண்டல அணிகளுக்கான சொந்த மைதானமாக பயன்படுத்தப்படுகிறது. இங்கு இரண்டு ஒரு நாள் போட்டிகள் நடைபெற்றுள்ளன. இரண்டு போட்டிகளிலும் இந்தியா வென்றது.

## ஒருநாள் போட்டிகள்
இங்கு நடைபெற்ற பன்னாட்டு ஒருநாள் போட்டிகள்:

**ஆட்ட புள்ளி விவரங்கள்**:
:
### குறியீடுகள்

### ஒருநாள் போட்டி

## மேற்கோள்கள்

## புற இணைப்புகள்
* Cricinfo Website - Ground Page
* Cricketaarchive Website - Ground Page

பகுப்பு:பஞ்சாப் (இந்தியா)
பகுப்பு:துடுப்பாட்ட அரங்குகள்
துங்கா பாலம்

**துங்கா பாலம்** *(Tunga Bridge)*  இந்தியாவின் கர்நாடக மாநிலத்தில் பாயும் துங்கா ஆற்றின் மீது கட்டப்பட்டுள்ள மிகப் பழமையான பாலங்களில் ஒன்றாகும். சிமோகா மாவட்டத்திலுள்ள தீர்த்தகள்ளி நகரத்தில் இப்பாலம் உள்ளது. 

துங்கா பாலம் 75 ஆண்டுகளுக்கும் மேல் பழமையானதாகும். பாரத ரத்னா விருது பெற்ற சர் எம். விசுவேசுவரய்யாவின் மேற்பார்வையில் இப்பாலம் வடிவமைத்து கட்டப்பட்டது.  
குருவள்ளி கிராமப் பகுதியை இப்பாலம் தீர்த்தகள்ளி நகரத்துடன் இணைக்கிறது. துங்கா பாலம் ஜெயச்சாமராசேந்திர பாலம் என்ற பெயராலும் அழைக்கப்படுகிறது.

குறிப்பாக வார இறுதி நாட்களில் பாலத்தின் தனித்துவத்தைக் காண்பதற்காக துங்கா பாலம் பல பார்வையாளர்களை ஈர்க்கிறது.

## கட்டமைப்பு
பாலமானது மேலே ஒரு வில் போன்ற அமைப்பைக் கொண்டுள்ளது. இவ்வில்லமைப்பு பாலத்தின் இருபுறமும் உள்ள தொடர்ச்சியான தூண்களால் ஆதரிக்கப்படுகிறது. மேலே வளைவு உருளை போன்ற கட்டமைப்புகள் உள்ளன. இரண்டு வளைவுகளையும் இணைத்து ஒரு கூரையாகத் தோன்றும் இந்த தனித்துவமான பாலம் சிறிய வித்தியாசங்கள் மட்டும் கொண்டு சிட்னி துறைமுகப் பாலத்தை ஒத்திருக்கிறது.
## வரலாறு
துங்கா பாலம் 1943 ஆம் ஆண்டில் கட்டி முடிக்கப்பட்டது, பின்னர் மைசூர் மகாராசாவான எச். எச். செயயச்சாமராசேந்திர வாடியாரால்  திறந்து வைக்கப்பட்டது.
## மேற்கோள்கள்

பகுப்பு:கர்நாடகம்
பகுப்பு:கர்நாடக பாலங்கள்
கத்ரா அணை

**கத்ரா அணை** *(Kadra Dam)* இந்தியாவின் கர்நாடக மாநிலத்திலுள்ள உத்தர கன்னட மாவட்டத்தில் அமைந்துள்ளது. அணையானது காளி நதியின்  குறுக்கே கட்டப்பட்டுள்ளது. மின்சார உற்பத்தி நிலையத்தின் விசையாழிகளுக்கு நீர் வழங்குவதற்கான நீர் மின் திட்டத்தை நோக்கமாக வைத்தே அணை முதன்மையாக கட்டப்பட்டது. இங்கு 1997 ஆம் ஆண்டு முதல் மின்சாரத் தயாரிப்புப் பணி  தொடங்கியது. அணை கட்டப்பட்ட   1997 ஆம் ஆண்டு முதல் இதை கர்நாடக மின்னாற்றல் ஆணைய நிறுவனம் இயக்குகிறது.
 
## மேற்கோள்கள்

## புற இணைப்புகள்
*Kadra

பகுப்பு:கர்நாடக அணைகள்
மணிப்பூர் திரைப்படத்துறை

**மணிப்பூர் திரைப்படத்துறை** என்பது இந்திய நாட்டில் மணிப்பூர் என்ற மாநிலத்தை தலைமையிடமாக கொண்டு மணிப்புரியம் மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். 1972 ஆம் ஆண்டு 'மாதமகி மணிப்பூர்' என்ற முதல் மணிப்புரியம் மொழித் திரைப்படம் வெளியானது. அதைத் தொடர்ந்து 'பயோகித்தும் ஆமா' என்ற முதல் வண்ணத் திரைப்படம் 1983 ஆம் ஆண்டு வெளியானது.

2002 ஆம் ஆண்டு 'லாம்மே' என்ற திரைப்படம் வணிக ரீதியாக திரையரங்குகளில் திரையிடலை கொண்ட முதல் படம் ஆகும். அதன் வெற்றியை தொடர்ந்து திரைப்படங்களின் தயாரிப்பு வேகம் அதிகரித்து மணிப்பூர் திரைபபடத்துறை விரிவடைந்து ஒவ்வொரு ஆண்டும் சுமார் 40-50 திரைப்படங்கள் தயாரிக்கப்படுகின்றன.

## மேற்கோள்கள்

பகுப்பு:இந்தியத் திரைப்படத்துறை
இராசா லகாமகவுடா அணை

**இராசா லகாமகவுடா அணை**  *(Raja Lakhamagouda dam)* இந்தியாவின் கர்நாடக மாநிலத்தில் பாயும் கிருட்டிணா நதிப் படுகையில் காட்டபிரபா ஆற்றின் குறுக்காகக் கட்டப்பட்டுள்ளது. இதை இட்கல் அணை என்றும் அழைக்கிறார்கள். வடக்கு கர்நாடகாவின் பெல்காம் மாவட்டத்திலுள்ள இட்கல் கிராமத்தில் இராசா லகாமகவுடா அணை உள்ளது. 62.48 மீட்டர் உயரமும் 10 செங்குத்து முகடு வாயில்களும் கொண்ட இந்த அணையின் மொத்த மேற்பரப்பு 63.38 சதுர கிலோமீட்டர்களாகும். 51.16 டி.எம்.சி. தண்ணீரை தேக்கி வைத்துக் கொள்ளும் அளவு கொண்ட ஒரு பெரிய நீர்த்தேக்கமாக இது பரந்து விரிந்துள்ளது. 

மண்ணால் கட்டப்பட்டுள்ள இந்த அணையினால் 8,20,000 ஏக்கருக்கும் அதிகமான நீர்ப்பாசன தேவைகளும் நீர் மின் ஆற்றல் உற்பத்தியும்  பூர்த்தி அடைகிறது.  
காட்டபிரபா நீர்பாசனத் திட்டத்தின் ஒரு பகுதியாக கட்டப்படத் தொடங்கி இராசா லகாமகவுடா அணை மூன்று கட்டங்களாக கட்டப்பட்டு 2009 ஆம் ஆண்டில்  முடிக்கப்பட்டது. கொடையாளரும் வண்டாமுரியின் சமீன்தாருமான இராசா லகாமகவுடா சர்தேசாயின் பெயர் அணைக்கு சூட்டப்பட்டது.  

## மேற்கோள்கள்


பகுப்பு:கர்நாடக அணைகள்
காட்டபிரபா நதி

**காட்டபிரபா நதி** *(Ghataprabha river)*  இந்தியாவிலுள்ள மகாராட்டிரா, கர்நாடகம், மற்றும் ஆந்திரப்பிரதேசம் ஆகிய மாநிலங்களின் வழியாக பாய்கின்ற கிருட்டிணா நதியின் வலது கரையிலுள்ள ஒரு முக்கியமான துணை நதியாகும். சிக்சங்கத்தில் இந்நதி கிருட்டிணா நதியுடன் சங்கமிப்பதற்கு முன்பு 283 கிலோமீட்டர் தொலைவிற்கு கிழக்கு நோக்கி பாய்கிறது. நதி படுகை 8,829 சதுர கிலோமீட்டர் அகலம் அளவிற்கு மகாராட்டிரா மற்றும் கர்நாடக மாநிலங்களில் பரவியுள்ளது.
## பாலம்
கோகாக் நீர்வீழ்ச்சிக்கு அருகிலுள்ள ஒரு தொங்கு பாலத்தை இந்த ஆறு கடக்கிறது. இந்த பாலம் 1800 ஆம் ஆண்டுகளின் பிற்பகுதியிலும் 1900 ஆம் ஆண்டுகளின் முற்பகுதியிலும்  கட்டப்பட்டதாகும். 
## மார்கண்டேய ஆறு
மார்கண்டேயா நதி காட்டபிரபா நதியின் துணை நதியாகும். கோகாக்கில் காட்டபிரபா நதியில் அதன் சங்கமத்தை அடைவதற்கு முன்பு இந்த நதி கோட்சினமலகி நீர்வீழ்ச்சியாக குதிக்கிறது.
 
## மேற்கோள்கள்


பகுப்பு:கர்நாடக ஆறுகள்
மலையாளத் திரைப்படத்துறை

**மலையாளத் திரைப்படத்துறை** அல்லது **மோலிவுட்** என்பது தென்னிந்தியாவில் கேரளா மாநிலத்திலிருந்து மலையாள மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். இது இந்தியத் திரைப்படத்துறையில் இந்தி, தமிழ் மற்றும் தெலுங்கு திரைப்படத்துறைக்கு அடுத்தபடியான நான்காவது பெரிய திரைப்படத்துறை ஆகும். இங்கு தயாரிக்கப்படும் திரைப்படங்கள் ஒளிப்பதிவு மற்றும் கதை சார்ந்த யதார்த்தமான கதைக்களங்களுக்காக அறியப்படுகின்றன. 'மரானா சிம்ஹாசனம்' மற்றும் வானபிரஸ்தம் போன்ற படைப்புகள் 1999 கான் திரைப்பட விழாவில் திரையிடப்பட்டன.

## வரலாறு
1947 க்கு முன்னர் இரண்டு ஊமைத் திரைப்படங்களும், மூன்று மலையாள மொழி திரைப்படங்களும் மட்டுமே கேரளத்தில் உருவாக்கபட்டன. அதைத் தொடர்ந்து கேரள மாநில அரசாங்கத்தின் ஆதரவுடன் 1950 களில் ஆண்டுக்கு 6 ஆக இருந்தது, 1960 களில் ஆண்டுக்கு 30 ஆகவும், 1970 களில் ஆண்டுக்கு 40 ஆகவும், 1980 ல் 127 திரைப்படங்களாகவும் உயர்ந்தது.

மலையாளத்தில் தயாரிக்கப்பட்ட முதல் படம் விகதகுமாரன் என்ற திரைப்படம் ஆகும். இது 1928 ஆம் ஆண்டில் தயாரிப்பு தொடங்கியது, இது அக்டோபர் 23, 1930 அன்று திருவனந்தபுரத்தில் உள்ள கேபிடல் திரையிலாயரங்குகளில் வெளியிடப்பட்டது. இது மலையாள சினிமாவின் தந்தை என்ற பெருமையைப் பெற்றது. திரைப்படத்துறையை பற்றி அனுபவம் இல்லாதால் தொழிலதிபர் ஜே. சி. டேனியல் என்பவரால் தயாரித்து இயக்கப்பட்டது.

## மேற்கோள்கள்
பார்வை ஒன்றே போதுமே

***பார்வை ஒன்றே போதுமே*** (*Paarvai Ondre Pothume*) என்பது முரளி கிருஷ்ணா எழுதி இயக்கிய 2001 ஆம் ஆண்டு வெளியான இந்திய தமிழ் மொழி காதல் திரைப்படம் ஆகும். இப்படத்தில் குணால், மோனல், கரண் ஆகியோர் முக்கிய கதாபாத்திரங்களில் நடித்துள்ளனர். படத்திற்கான பின்னணி இசையை பரணி மேற்கொண்டார். படத்தின் பாடல்கள் மிகப்பெரிய வெற்றியைப் பெற்றன. இந்த படம் 2001 மார்ச் 16  அன்று வெளியானது மற்றும் பாக்ஸ் ஆபிஸில் வெற்றி பெற்றது.

## கதை
வினோத் ( குணால் ), மனோஜ் ( கரண் ) ஆகியோர் சிறந்த நண்பர்கள். மனோஜ் வினோத்துக்கு தனது மூன்று நட்சத்திர விடுதியில் மேலாளர் பணியை அளிக்கிறார். இவர்கள் இருவரும் நீதாவை ( மோனல் ) காதலிக்கிறார்கள், ஆனால் நீதா வினோத்தை காதலிக்கிறாள். இது நண்பர்களின் நட்பில் விரிசலை ஏற்படுத்துகிறது, மேலும் மனோஜ் வினோத்தை மேலாளர் பணியிலிருந்து நீக்குகிறார்.

'காதல் தெய்வீகமானது ஆனால் நட்பு தூய்மையானது' என்று பார்வையாளர்களுக்கு ஒரு செய்தியை அளித்து படம் முடிகிறது.

## நடிகர்கள்

* வினத்தாக குணால்
* நீதாவாக மோனல்
* மனோஜாக கரண்
* நடனராக ராம்ஜி (மனோஜின் நண்பர்)
* விசாலட்சியாக பாத்திமா பாபு (வினோத்தின் தாய்)
* கோபாலாக தாமு (மனோஜின் அலுவலகப் பணியாளர்)
*  குருவாக (மனோஜ் அலுவலக ஊழியர்) வையாபுரி
* முருகனாக (மனோஜ் வீட்டு வேலைக்காரன்) பாலு ஆனந்த்

## பின்னணி இசை
படத்திற்கான பின்னணி இசையை பரணியும், பாடல் வரிகளை பா. விஜயும் எழுதியுள்ளனர்.

## மேற்கோள்கள்

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பரணி இசையமைத்த திரைப்படங்கள்
மோனல்

**ராதாமோனல் நேவால்** (*Radhamonal Naval*, 26 சனவரி 1981 - 14 ஏப்ரல் 2002) என்பவர் ஓர் இந்திய திரைப்பட நடிகை, இவர் தமிழ் மொழி படங்களில் நடித்துள்ளார். இவர் நடிகை சிம்ரனின் தங்கை ஆவார்.  இவர் நடிகர் விஜயுடன் இணைந்து நடித்த *[[பத்ரி (2001 திரைப்படம்)|பத்ரி]]* (2001) உள்பட பல படங்களில் நடித்துள்ளார். இவர் 2002 ல் தற்கொலை செய்து கொண்டார்.

## ஆரம்ப கால வாழ்க்கை
இவர் தில்லியில் அசோக் நேவல் மற்றும் சாரதா ஆகியோருக்கு மகளாக மோனல் பிறந்தார். தில்லியில் பள்ளிப் படிப்பையும், மும்பையில் கல்லூரிப் படிப்பையும் மேற்கொண்டார்.  மிதிபாய் கல்லூரியில் வணிகவியல் இளங்கலைப் பட்டம் பெற்றார். இவருக்கு சிம்ரன் மற்றும் ஜோதி என்ற இரண்டு சகோதரிகளும், சுமித் என்ற சகோதரரும் இருந்தனர்.
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (July 2019)">மேற்கோள் தேவை</span>]]* &#x5D;

## தொழில்
இவர் சில மாதிரி உரு, பேஷன் ஷோக்கள் மற்றும் அழகு போட்டிகளில் ஈடுபட்டார். பின்னர் திரைப்பட வாய்ப்புகளையும் பெற்றார். மோனலின் சகோதரி சிம்ரன் இந்த காலகட்டத்தில் இந்திய திரைப்படங்களில் ஒரு முன்னணி நடிகையாக இருந்தார். மற்றொரு சகோதரி ஜோதி 2003 இல் அறிமுகமானார். இவர் 2001 ஆம் ஆண்டில் அறிமுகமானார். இவர் தனது அறிமுக படமான *[[பத்ரி (2001 திரைப்படம்)|பத்ரி]]* படத்தில் விஜயுடன் இணைந்து நடிக்க ஒப்பந்தமானார். ஆனால் தமிழில் இவரது முதல் வெளியீடாக குணாலுடன் இணைந்து நடித்த *[[பார்வை ஒன்றே போதுமே]]*  வெளியானது.

இவர் இன்னும் சில படங்களில் தோன்றினார், பெரும்பாலானவை பாக்ஸ் ஆபிஸில் மிதமான வெற்றிகளையே ஈட்டின. இறக்கும் போது இவர் தாதாகிரி என்ற தெலுங்குத் திரைப்படத்தில் பணிபுரிந்தார், அதில் சுமனுக்கு ஜோடியாக நடித்தார் மேலும் படம் முழுமையடையாமல் இருந்தது. இவர் இறந்த நாளில், இவரது புதிய திரைப்படமான *பியே ஜன்மம்* படத்தின் வெளியீட்டில் கலந்து கொண்டார், அதாவது "பேய் ஜன்மம்" என்பது பொருளாகும்.

## இறப்பு
இவர் 2002 ஏப்ரல் 14 அன்று தன் 21, சென்னையில் உள்ள தனது அறையில் தூக்கிட்டு தற்கொலை செய்துகொண்டார். இவரது சகோதரி சிம்ரான்  2002 மே இல் தன் தங்கையின் தற்கொலைக்கு நடன இயக்குநர் பிரசன்னா சுஜித்  காரணம் என்று குற்றம் சாட்டினார்.

## திரைப்படவியல்

## மேற்கோள்கள்

## வெளி இணைப்புகள்
* 

பகுப்பு:இந்தித் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1982 பிறப்புகள்
பகுப்பு:2002 இறப்புகள்
பகுப்பு:தமிழ்த் திரைப்பட நடிகைகள்
பகுப்பு:தற்கொலை செய்து கொண்ட நடிகைகள்
என் ஆச ராசாவே

**என் ஆச ரசவே** (*En Aasai Rasave*) 1998 ஆம் ஆண்டு கஸ்தூரி ராஜா இயக்கிய இந்திய தமிழ் நாடகத் திரைப்படமாகும். இப்படத்தில் சிவாஜி கணேசன் மற்றும் முரளி ஆகியோர் முக்கிய கதாபாத்திரங்களில் நடித்துள்ளனர். ராதிகா, ரோஜா, சுவலட்சுமி ஆகியோர் மற்ற துணை பாத்திரங்களில் நடித்துள்ளனர். இது தெரு நடனக் கலைஞர்களின் வாழ்க்கையை மையமாகக் கொண்ட படம் ஆகும். இது 1998 ஆகத்தில் வெளியிடப்பட்டது.

## நடிகர்கள்
* வளையாபதியாக சிவாஜி கணேசன்
* அழகுராணியாக ராதிகா
* முத்துமணியாக முரளி
* நாகஜோதியாக ரோஜா
* விஜயகுமார்
* மனோரஞ்சிதமாக சுவலட்சுமி
* வினு சக்ரவர்த்தி
* செந்தில்
* மணிவண்ணன்
* டெல்லி கணேஷ்
* ஆர்.சுந்தர்ராஜன்
* மனோரமா
* மகாநதி சங்கர்

## பாடல்கள்
இத்திரைப்படத்திற்கு தேவா இசையமைத்திருந்தார். பாடல் வரிகளை கஸ்தூரி ராஜா எழுதியிருந்தார்.

## மேற்கோள்கள்

## வெளி இணைப்புகள்
* 

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:ரோஜா நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
அவென்யூ சாலை, பெங்களூர்

**அவென்யூ சாலை** *(Avenue Road)* இந்தியாவின் கர்நாடக மாநிலத்தின் தலைநகரமான பெங்களூர் நகரிலுள்ள  ஒரு பரபரப்பான வணிக வீதியாகும்.  பெங்களூர் நகரின் மையத்தில் இருக்கும் தொன்மையான பகுதிகளில் ஒன்றான சிக்பேட் பகுதியில் இச்சாலை செல்கிறது. நகரின் முக்கிய சாலைகளான மைசூர் சாலை மற்றும் கே கி சாலையையும் இது இணைக்கிறது. கெம்பே கவுடா பேருந்து நிலையம் மற்றும் பெங்களூர் சிட்டி இரயில் நிலையத்திற்கு அருகிலேயே அவென்யூ சாலை உள்ளது.

முன்னதாக, அவென்யூ சாலை தோத்தாபெட் என்று அழைக்கப்பட்டது. 

பயன்படுத்தப்பட்ட பழைய புத்தகங்கள், ஆடைகள்,  நகைகள் மற்றும் அடகு வியாபாரம்  ஆகியவற்றில் பாரம்பரிய வர்த்தகத்திற்காக அவென்யூ சாலை நன்றாக அறியப்படுகிறது. பெங்களூரு அவென்யூ சாலையில் இருக்கும் பெங்களூரு பேட் பகுதியில் இலண்டன் சமயப்பரப்பு சங்கத்தின் ரைசு மெமோரியல் சர்ச் அமைந்துள்ளது. கனடிய மொழி அறிஞரும் பெங்களூர் பேட் பிராந்தியத்தின் கல்வி  முன்னோடியுமான சகோ பெஞ்சமின் ஓல்ட்டு ரைசின் நினைவாக பேராலயத்திற்கு இப்பெயர் சூட்டப்பட்டுள்ளது. 1834 ஆம் ஆண்டு வில்லியம் காம்ப்பெல் என்பவர் இப்பேராலயத்தை நிறுவினார்.  
## மேற்கோள்கள்

பகுப்பு:பெங்களூர் சாலைகள்
பகுப்பு:பெங்களூரில் உள்ள சுற்றுலாத் தலங்கள்
காந்தி கடைத்தெரு, பெங்களூர்

**காந்தி கடைத்தெரு** *(Gandhi Bazaar)* இந்தியாவின் கர்நாடக மாநிலத் தலைநகரம்  பெங்களூரில் உள்ள பசவனகுடியில் இருக்கும் ஒரு பரபரப்பான சந்தைப் பகுதியாகும். முக்கியமாக மலர் மற்றும் சுவையூட்டுப் பொருள்கள் இங்கு கூவி விற்கப்படுகின்றன. பெங்களூர் நகரின் மிகப் பழமையான பகுதிகளில் ஒன்றான காந்தி கடைத்தெரு பாரம்பரியமானது மற்றும் பழமைவாதமானது என்று கூறப்படுகிறது. பழம், காய்கறி மற்றும் துணி கடைகள்; மற்றும் 1943 ஆம் ஆண்டில் தொடங்கப்பட்ட வித்யார்த்தி பவன்  போன்ற உணவகங்கள் உட்பட இப்பகுதியில் பல கோயில்களும் உள்ளன. சந்தை பொதுவாக காலை 6 மணி முதல் இரவு 9 மணி வரை செயல்படுகிறது, பூசை பொருட்களை வாங்குவதற்கான திருவிழா காலங்களில் கூட்டம் அதிகரிக்கும். பசவனகுடியின் வர்த்தக மையமாகவும் பெங்களூர் நகரத்தின் மிகப் பழமையான வணிக நிலையங்களைக் கொண்டுள்ள பகுதியாகவும் உள்ள டி.வி.குண்டப்பா சாலை காந்தி கடைத்தெரு வழியாகச் செல்கிறது.

கன்னட எழுத்தாளர் மசுத்தி வெங்கடேச அய்யங்கார் இவ்வட்டாரத்தில் வசிக்கின்றார்.
   
## மேற்கோள்கள்

பகுப்பு:பெங்களூர்
பகுப்பு:பெங்களூரில் உள்ள சுற்றுலாத் தலங்கள்
மெத்திலினோலாக்டோசின்

**மெத்திலினோலாக்டோசின்** *(Methylenolactocin)* என்பது C11H16O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பெனிசிலியம் என்ற பூஞ்சையிலிருந்து இது தனித்துப் பிரிக்கப்படுகிறது. செயற்கை செல் ஆய்வில் புற்று நோயை எதிர்க்கும் பண்பை கொண்டுள்ளது.  4-மெத்திலிடீன்-5-ஆக்சோ-2-பெண்டைலாக்சோலோன்-3-கார்பாக்சிலிக் அமிலம் என்று ஐயுபிஏசி முறையில் பெயரிடப்பட்டு அழைக்கப்படுகிறது. 
## மேற்கோள்கள்

பகுப்பு:கார்பாக்சிலிக் அமிலங்கள்
பகுப்பு:இலாக்டோன்கள்
வணிகத் தெரு, பெங்களூர்

**வணிகத் தெரு** *(Commercial Street)* இந்தியாவின் கர்நாடக மாநிலத்தின் தலைநகரமான பெங்களூர் நகரிலுள்ள  ஒரு பரபரப்பான வணிக வீதியாகும்.  பெங்களூர் நகரின் மையத்தில் இருக்கும் தொன்மையான பகுதிகளில் ஒன்றாகவும் பரபரப்பான வணிகப் பகுதியாகவும் இத்தெரு கருதப்படுகிறது. உடைகள், காலணிகள், நகைகள், மின்னணுவியல் பொருள்கள் விற்பனைக்கு இப்பகுதி பிரபலமானதாகும். உணவு விடுதிகள் பலவும் இங்கு காணப்படுகின்றன. நான்கு சக்கர வாகனங்களுக்கு தெருவில் 75 நிறுத்துமிடங்கள் மட்டுமே உள்ளதால் இத்தெரு நகரத்தில் மிகவும் நெரிசலான ஒன்றாக இயங்குகிறது. 

வணிகத் தெரு பெங்களூரு நகரின் மையத்தில் மத்திய வணிக மாவட்ட பகுதியில் மற்றொரு பிரபலமான வணிகப்பகுதியான எம் ஜி சாலைக்கு அருகிலும் மற்றும் சிவாஜி நகரிலுள்ள ரசல் சந்தைக்கு அருகிலும் அமைந்துள்ளது.
## மேற்கோள்கள்

## படக்காட்சியகம்

File:Commercial Street, Bangalore by CH Doveton (1900).jpg|1900 ஆம் ஆண்டில் வணிகத் தெரு
File:Commercial Street, Bangalore, India.jpg|பகல் நேரத்தில் வணீகத் தெரு
File:Commercial st.jpg|மாலை நேரத்தில் வணிகத் தெரு


பகுப்பு:பெங்களூர் சாலைகள்
பகுப்பு:பெங்களூரில் உள்ள சுற்றுலாத் தலங்கள்
கன்னிங்காம் சாலை

**கன்னிங்காம் சாலை** *(Cunningham Road)*  இந்தியாவின் கர்நாடக மாநிலத்தின் தலைநகரான பெங்களூரின் பரபரப்பான வணிக வீதிகளில் ஒன்றாகும். இது நகரத்தின்  வசந்தநகர் பகுதியில் அமைந்துள்ளது. மெட்ராசு இராணுவத்தில் அதிகாரியாகவும் மைசூர் ஆணையத்தின் உறுப்பினராகவும் இருந்த பிரான்சிசு கன்னிங்காமின் பெயர் இந்த சாலைக்கு சூட்டப்பட்டுள்ளது.    சம்பங்கி ராமசாமி கோயில் சாலை என்றும் சிலகாலம் இந்த சாலை அழைக்கப்பட்டது.  

## மேற்கோள்கள்

பகுப்பு:பெங்களூர் சாலைகள்
பகுப்பு:பெங்களூரில் உள்ள சுற்றுலாத் தலங்கள்
குளுகுரோனைடு

**குளுகுரோனைடு** *(Glucuronide)* என்பது குளுகுரோனிக் அமிலம் மற்றொரு பொருளுடன் கிளைக்கோசைடு பிணைப்பால் இணைந்து உருவாகும் எந்தவொரு பொருளையும் குறிக்கும்.  குளுக்குரோனோசைடு என்ற பெயராலும் இது அழைக்கப்படுகிறது. குளுகுரோனைடுகள் கிளைக்கோசைடுகளுடன் தொடர்பு கொண்டவையாகக் கருதப்படுகின்றன. 

குளுகுரோனிடேற்றம் என்பது இரசாயன சேர்மங்களை குளுகுரோனைடுகளாக மாற்றுவதாகும். நச்சு பொருட்கள், மருந்துகள் அல்லது ஆற்றல் மூலமாக பயன்படுத்த முடியாத பிற பொருட்களை வெளியேற்றுவதற்காக  விலங்குகள் இம்முறையைப் பயன்படுத்துகின்றன. குளுகுரோனிக் அமிலம்  கிளைக்கோசைடு பிணைப்பு வழியாக இணைக்கப்பட்டுள்ளது என்ற காரணத்தால் அசல் பொருளை விட குளுகுரோனைடு அதிக நீர் கரைதிறனைக் கொண்டதாக உள்ளது. இறுதியில் சிறுநீரகங்களால் இது வெளியேற்றப்படுகிறது. 

குளுகுரோனைடிலிலுள்ள  கிளைகோசைடு பிணைப்பை பிளவுபடுத்தும் நொதிகள் குளுகுரோனிடேசுகள் என்று அழைக்கப்படுகின்றன.
## மேற்கோள்கள்

பகுப்பு:உயிர்வேதியியல்
பகுப்பு:நச்சியல்
திருத்தந்தை ஜெலாசியுஸ்

கத்தோலிக்க திருச்சபையை இதுவரை 2 திருத்தந்தையர்கள் **ஜெலாசியுஸ்** என்ற பெயரில் ஆட்சி செய்துள்ளனர்.

*திருத்தந்தை முதலாம் ஜெலாசியுஸ், ஆட்சி காலம் 492–496
*திருத்தந்தை இரண்டாம் ஜெலாசியுஸ், ஆட்சி காலம் 1118–1119
வண்டிக்கல்

வண்டிக்கல் (ஆங்கிலம்:Vandikkal), இந்தியாவின் தமிழ்நாடு மாநிலத்தில் அமைந்துள்ள இராணிபேட்டை மாவட்டத்தின் ஆற்காடு வட்டத்தில் இருக்கும். ஒரு புங்கனூர் பஞ்சாயத்துக்கு உட்பட்ட வண்டிக்கல் கிராமம்  ஆகும்.

## மேற்கோள்கள்

பகுப்பு:இராணிப்பேட்டை மாவட்டத்திலுள்ள ஊர்களும் நகரங்களும்
களவாணி மாப்பிள்ளை

***களவாணி மாப்பிள்ளை*** என்பது காந்தி மணிவாசகம் இயக்கிய 2018 ஆண்டைய தமிழ் நகைச்சுவை திரைப்படம் ஆகும். படத்தின் முக்கியக் கதாபாத்திரத்தில்  அட்டகத்தி தினேஷ்  மற்றும் அதிதி மேனன்  ஆகியோர் நடித்துள்ளனர்.  இப்படத்தின் தயாரிப்பு 2018  பிப்ரவரி 15 இல் தொடங்கி 2018  நவம்பர் 6 அன்று வெளியடப்பட்டது. இது கலவையான விமர்சனங்களைப் பெற்றது.

## கதை
தேவா (தினேஷ்) மற்றும் வில்லங்கம் (ராம்தாஸ்) ஆகியோருக்கு இடையில் குழந்தை பருவத்திலிருந்தே போட்டி உள்ளது.  தேவா மற்றும் துளசி (அதிதி மேனன்) இடையே காதல் உருவாகிறது. துளசியின் தாய் ராஜேஸ்வரி (தேவயானி) தேவாவை தன் மகளிடமிருந்து பிரிக்க விரும்புகிறார். துளசியின் தாய் ராஜேஸ்வரி (தேவயானி) ஏன் ஒரு விரட்ட விரும்புகிறார் என்பதற்கான பின்னணி கதை காட்டபடுகிறது.

## நடிகர்கள்

*தேவாவாக அட்டகத்தி தினேஷ்  
*திளசியாக அதிதிமேனன் 
*துளசியின் தந்தையாக ஆனந்த் ராஜ்
*ராஜேஷ்வரியாக தேவயானி
*வில்லங்கமாக ராம்தாஸ்
*வணங்காமுடியாக இராசேந்திரன்
*ஸ்டெப்பினாயாக சாம்ஸ் 
*மனோபாலா
*ரேணுகா
*கிரேன் மனோகர்

## தயாரிப்பு
படத்தின் படப்பிடிப்பு 2018 சனவரி 15  அன்று பொள்ளாச்சியில் தொடங்கியது.

## குறிப்புகள்

## வெளி இணைப்புகள்
* 

பகுப்பு:Articles containing Tamil-language text
பகுப்பு:இந்திய நகைச்சுவைத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2018 தமிழ்த் திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
பகுப்பு:தேவயானி நடித்த திரைப்படங்கள்
பகுப்பு:மனோபாலா நடித்த திரைப்படங்கள்
முதலாம் ஜெலாசியுஸ் (திருத்தந்தை)

**திருத்தந்தை முதலாம் ஜெலாசியுஸ்** (*Pope Gelasius I*), கி.பி 1 மார்ச் 492 முதல் நவம்பர் 19, 496 இல் தான் இறக்கும் வரை திருத்தந்தையாக இருந்தவர். இவர் பேர்பர் இனக்குழுவைச் சேர்ந்த மூன்றாவது மற்றும் இறுதி  திருத்தந்தையாக இருக்கலாம்.  இவர் சிறந்த எழுத்தாளர். இதனால் திருத்தந்தை மூன்றாம் ஃபெலிக்ஸ் இவரை திருப்பீட ஆவணங்களை தயாரிப்பதில் பணியமர்த்தினார். இவர் தனது ஆட்சியின் போது கத்தோலிக்க மரபை பின்பற்றுவதில் உறுதி காட்டினார், திருத்தந்தையின் அதிகாரத்திற்குக் கீழ்ப்படிய வேண்டும் என்றும் கடுமையாக கோரினார், இதன் விளைவாக, மேற்கு மற்றும் கிழக்கு திருச்சபைகளுக்கிடையிலான பிளவு அதிகரித்தது.

## பிறந்த இடம்
இவர் எங்கு பிறந்தார் என்பதில் குழப்பங்கள் உள்ளன: *[[Liber Pontificalis|லிபர் போன்டிஃபிகலிஸின்]]* கூற்றுப்படி இவர் ஆப்பிரிக்காவில் பிறந்தார், ஆயினும் உரோமை பேரரசர் அனஸ்தாசியூசுக்கு எழுதிய கடிதத்தில் தான் "ஒரு உரோமைக் குடிமகனாகப்" பிறந்ததாக குறிப்பிடுகின்றார். ஜே கொன்னாட் என்னும் அறிஞர் வேண்டல்களின் படையெடுப்புக்கு முன் இவர் உரோமையரின் ஆட்சியில் இருந்த ஆப்ரிக்க பகுதிகளில் பிறந்திருக்கலாம் என்கின்றார். 

## குறிப்புகள்

பகுப்பு:திருத்தந்தையர்கள்
பகுப்பு:496 இறப்புகள்
பகுப்பு:ஆப்பிரிக்கத் திருத்தந்தைகள்
கரிமா அரோரா

**கரிமா அரோரா** *(Garima Arora )*  ஒர் இந்திய சமையல்கலை நிபுணராவார். 1986 ஆம் ஆண்டு நவம்பர் மாதம் 9 அன்று இவர் பிறந்தார். 2018 ஆம் ஆண்டு  மிச்செலின் நட்சத்திர விருது இவருக்கு வழங்கப்பட்டது. இவ்விருதை வென்ற முதல் இந்திய பெண்மணி என்ற பெருமை இவருக்கு சேர்ந்தது.

## ஆரம்பகால வாழ்க்கையும் தொழிலும்
பஞ்சாபி பாரம்பரியத்தைச் சேர்ந்த அரோரா மும்பையில் வளர்ந்தார்.  ஒரு சமையல்காரர் ஆவதற்கு முன்பு இவர் பத்திரிகைத் துறை பணியில் இருந்தார்.
 
2008 ஆம் ஆண்டு அரோரா பிரான்சு நாட்டுக்குச் சென்றார். அங்கு பாரிசு நகரிலுள்ள லி கார்டன் பிளியுவில் படித்து 2010 ஆம் ஆண்டு பட்டம் பெற்றார். 2017 ஆம் ஆண்டு ஏப்ரல் மாதத்தில் தனது சொந்த உணவு விடுதியான கா திறப்பதற்கு முன்னர் இவர் கோபனேகனில் மிச்செலின் இரண்டு நட்சத்திர விருதை வென்ற நோமா உணவு விடுதியில் கோர்டன் ராம்சே மற்றும் ரெனே ரெட்யெபி  ஆகியோருடன் இணைந்து பணியாற்றினார். பாங்காக்கிலுள்ள இவருடைய கா உணவகம் மூன்று அடுக்கு மாடிகள் கொண்ட உணவகமாகும். பாரம்பரிய இந்திய நுட்பங்களைப் பயன்படுத்தி நவீன சுவை உணவுகள் தயாரித்து இங்கு வழங்கப்படுகின்றன.

நவம்பர் 2018 ஆம் ஆண்டு நவம்பரில் இவருக்கும் இவரது உணவகத்திற்கும்  மிச்செலின் நட்சத்திர விருது வழங்கப்பட்டது, அரோரா இந்த விருதைப் பெற்ற முதலாவது பெண் இந்திய சமையல்காரர் ஆவார். 2019 ஆம் ஆண்டு மார்ச்சு மாதத்தில் ஆசியாவின் 50 சிறந்த உணவகங்களின் பட்டியலில் 16 வது இடத்தில் இவரது கா உணவகம் அறிமுகமாகி, மிக உயர்ந்த புதிய நுழைவு விருதைப் பெற்றது.

முன்னதாக பிப்ரவரி 2019 இல், உலகின் 50 சிறந்த உணவகங்கள் பட்டியலில் அரோரா ஆசியாவின் சிறந்த பெண் சமையல்காரராக அறிவிக்கப்பட்டார்.

2019 ஆம் ஆண்டு வெளியிடப்பட்ட உலகின் 50 சிறந்த உணவகங்கள்  பட்டியலில் அரோராவின் கா உணவகம்  95 ஆவது இடத்தில் அறிமுகமானது.

2019 ஆம் ஆண்டு ஆகத்து மாதத்தில் அரோரா உணவு முன்னோக்கு இந்தியா என்ற அமைப்பை அறிமுகப்படுத்தினார், இவ்வமைப்பு  இந்திய உணவின் எதிர்காலத்திற்கு முன்னுரிமை அளிக்கிறது. தொடக்க நிகழ்வு 2019 ஆம் ஆண்டு அக்டோபர் மாதம் 17 அன்று  மும்பையில் நடைபெற்றது,  இந்திய உணவு சமூகத்தில் மும்பையின் புகழ்பெற்ற சமையலர்களை  ஒன்றிணைத்து பேச்சுக்கள், உணவுச் சுவைகள் மற்றும் குழு விவாதங்கள் முதலான அனைத்து நிகழ்வுகளிலும் அவர்களை ஒரே நாளில் ஈடுபட வைத்தது. 
## மேற்கோள்கள்

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:இந்தியர்கள்
பகுப்பு:சமையல் கலைஞர்கள்